Gry Moursund

Gry Moursund (født 12. desember 1969 i Mo i Rana) er en norsk illustratør og barnebokforfatter. Hun har særlig illustrert bildebøker.

Gry Moursund har utdannelse fra Kunstskolen i Kabelvåg (1989–1990), Wiiks Folkhögskola i Uppsala (1990–1991), Statens Håndverks- og kunstindustriskole i Oslo (1991–1995) og Royal College of Art i London (1995). 

Moursund har en vilter og fargerik tegne- og malestil med morsomme figurer og trekk fra barnetegninger. Bildeboka Bukkene Bruse på badeland, med leken tekst av Bjørn F. Rørvik og naivistiske illustrasjoner av Moursund, er blitt en av Norges største bildeboksuksesser med et opplag på 130 000. Oppfølgeren Bukkene Bruse vender tilbake  ble trykt i 43.000 eksemplarer i løpet av utgivelsesåret 2014.

Gry Moursund  har fått flere priser for barnebokillustrasjonene sine. I 2011, 2012 og 2013 var hun nominert som norsk illustratør til den internasjonale Astrid Lindgren-prisen.  

Moursund er gift med den svenske billedkunstneren Mattias Härenstam. Etter å ha bodd og arbeidet i Berlin i flere år, er hun nå bosatt i Oslo. Hun er storesøster av illustratøren Jill Moursund.

Illustrasjoner i barnebøker

Til egen tekst 
 2008: Hipp hurra for selveste Susi – billedbok, Cappelen Damm
 2011: Bibbi og katten – billedbok, Cappelen Damm 
 2016: Tre biler og en død katt – billedbok, Gyldendal forlag

Til andres tekst 

 1998: Himmelkua – billedbok med tekst av Peter Svalheim
 2000: Arkimedes og brødskiva – billedbok med tekst av Hans Sande
 2002: En og en sammen – billedbok med tekst av Jon Ewo
 2002: Tre høns på plenen og fire egg – billedbok med tekst av Eva Jensen
 2002: Arkimedes og rulletrappa – billedbok med tekst av  Hans Sande
 2002: Min reise til Spania – reisebok, sammen med Kari Gjæver Pedersen
 2003: Bølla Britt og lille meg – barnebok, sammen med Marianne Viermyr
 2003: Min reise til Danmark – reisebok, sammen med Kari Gjæver Pedersen
 2003: Frosken – billedbok med tekst av Hans Sande
 2003: Flugepapir – billedbok med tekst av Helga Gunerius Eriksen
 2004: Min reise til Hellas – reisebok, sammen med Kari Gjæver Pedersen
 2004: Alt kan begynne med hvitt. Ei bok om farger og former – billedbok med tekst av Eva Jensen
 2006: Pinnsvinmamma – billedbok med tekst av Kari Saanum
 2006: Arkimedes i Prompeland – billedbok med tekst av Hans Sande
 2007: Slangen i graset – billedbok med tekst av Hans Sande
 2008: Gabba Gabba Hey – billedbok med tekst av Frode Grytten
 2009: Bukkene Bruse på badeland – billedbok med tekst av Bjørn F. Rørvik
 2014: Bukkene Bruse vender tilbake – billedbok med tekst av Bjørn F. Rørvik
 2017: Bukkene Bruse begynner på skolen – billedbok med tekst av Bjørn F. Rørvik

Utmerkelser 
 1999: Sølv i Årets vakreste bok 1999 for Himmelkua
 2000: Kultur- og kirkedepartementets billedbokpris for Arkimedes og brødskiva, sammen med Hans Sande
 2001: Gull i Årets vakreste bok for Arkimedes og rulletrappa
 2002: Nominert til Brageprisen for Arkimedes og brødskiva
 2002: Nynorsk barnelitteraturpris for Arkimedes og rulletrappa, sammen med Hans Sande
 2003: Brageprisen for Flugepapir, sammen med Helga Gunerius Eriksen
 2003: Nominert til kritikerprisen for Flugepapir
 2007:  Kulturdepartementets billedbokpris for Slangen i graset, sammen med Hans Sande
 2010: Kulturdepartementets billedbokpris for Bukkene Bruse på badeland, sammen med Bjørn F. Rørvik
 2010: Sølv i kategorien «bildebøker» i Årets vakreste bøker 2010 
 2013: Vinner av Årets beste bildebok i Sverige 2012 for Bockarna Bruse på badhuset, kåret av Bokjuryn
 2016: Kulturdepartementets pris for beste bildebok, Tre biler og en død katt

Referanser

Eksterne lenker 

 Norsk barnebokinstitutts presentasjon av Gry Moursund som månedens illustratør april 2010
 nrk.no 23. 6. 2014: Dette er Norges mest populære barnebok (intervju)

Norske illustratører
Norske studenter ved Royal College of Art i London
Vinnere av kulturdepartementets barnebokpriser
Vinnere av Nynorsk barnelitteraturpris
Vinnere av Brageprisen
Personer fra Rana kommune
Fødsler i 1969